Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 6799

f) más Szerződő Állam által kiadott szakszolgálati engedélyek érvényesítése 2007/70/II. szám Valószínű – (Likely) A 6. Fejezetben szereplő orvosi előírások szövegösszefüggésében a valószínű az előfordulás valószínűségét jelenti, amely elfogadhatatlan az Egészségügyi Minősítő személy számára. Karbantartás (Maintenance) A légijármű folyamatos légialkalmasságának fenntartásához szükséges feladatok ellátása, beleértve a külön-külön, vagy bármely kombinációban a nagyjavítást, a javítást, az átvizsgálást, a cserét, a módosítást vagy a hibaelhárítást. Egészségügyi minősítés (Medical Assessment) A Szerződő Állam által kiadott olyan bizonyítvány, amely szerint a szakszolgálati engedély birtokosa az egészségügyi alkalmasság meghatározott követelményeinek megfelel. Azt követően adják ki, hogy az Engedélyező Hatóság értékelte az engedélyért folyamodó személy vizsgálatát végző kijelölt vizsgálóorvos által benyújtott jelentést. Egészségügyi Minősítő (Medical Assessor) A gyakorlati repülés-orvostanban tapasztalattal rendelkező és minősített orvos, aki az egészségügyi felülvizsgálók által az Engedélyező Hatósághoz benyújtott orvosi jelentéseket kiértékeli. Egészségügyi felülvizsgáló (Medical examiner) Olyan orvos, aki a repülő-orvostan témakörében kiképzést kapott, és a repülési környezetet illetően gyakorlati tudással és tapasztalattal rendelkezik, és akit az Engedélyező Hatóság kijelölt olyan szakszolgálati engedélyért vagy jogosításért jelentkezők alkalmasságát megállapító orvosi vizsgálatok végrehajtására, amelyekhez egészségügyi követelményeket írtak elő. Éjszaka – (Night) Az esti polgári szürkület vége és a hajnali polgári szürkület kezdete között eltelt idő, avagy a napnyugta és a napkelte között eltelt olyan egyéb időtartam, amelyet az illetékes Hatóság állapított meg. Megjegyzés: Az esti polgári szürkület akkor fejeződik be, amikor a napkorong középpontja 6°-kal a horizont alá süllyedt, a hajnali szürkület pedig reggel akkor kezdődik, amikor a napkorong középpontja 6°-kal a horizont alatt van. Teljesítmény kritériumok (Performance criteria) Az alkalmassági elemek előírt végeredményének egyszerű, értékelhető megállapításai, és azon kritériumok ismertetése, melyeket annak megítéléséhez alkalmaztak, hogy a teljesítmény előírt szintje teljesült-e. A légijármű vezetése (Pilot (to)) Valamely légijármű repülési kormányszerveinek működtetése a repülési idő alatt. Parancsnok-pilóta (Pilot-in-command) Az üzemeltető, vagy kisgépes (általános célú) repülésben a tulajdonos által parancsnokpilótának kijelölt pilóta, akit megbíznak a repülés biztonságos végrehajtásával. Ellenőrzés alatti parancsnokpilóta (Pilot-in-command under supervision) A parancsnokpilóta ellenőrzése alatt álló másodpilóta, aki végrehajtja a parancsnokpilóta feladatait az Engedélyező Hatóság által elfogadhatónak ítélt ellenőrzési eljárásnak megfelelően. Motoros szerkezet (Powered lift) A levegőnél nehezebb olyan légijármű, mely képes a függőleges felszállásra, a függőleges leszállásra és a kis sebességgel történő repülésre, és amely elsődlegesen a motormeghajtású emelőszerkezettől, vagy az emeléshez alkalmazott motor tolóerőtől függ ezen repülési tartományokban, 2007/70/II. szám valamint az emelésben szerepet nem játszó nem- forgó légijármű- felület (ek) től a vízszintes repülés alatt. Káros szerek problémát okozó használata (Problematic use of substances) A repülési szakszemélyzet által fogyasztott olyan egy vagy több pszichoaktív szer, mely:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes